Тема Стримон е византийска военноадмнистративна единица край северното крайбрежие на Егейско море и долините на реките Струма и Места. Създадена е през VIII в. като клисура в рамките на византийската темна система, изградена в отговор на славянските нашествия и последвалите опити на Византийската империя да възвърне загубените територии на Балканите, в средата на IX в. Стримон прераства в тема с административен център град Серес. Темата съществува до 1204 г., когато е ликвидирана след завладяването на Константинопол от кръстоносците, които включват нейната територия в Солунското кралство, част от новооснованата Латинска империя.